Príloha č. 1 súťažných podkladov

**Opis predmetu zákazky, technické požiadavky**

**Špecifikácia predmetu zákazky:**

Doručovanie tabuliek s evidenčným číslom v kartónových obaloch

Zabezpečenie doručovania tabuliek s evidenčným číslom spravidla s vloženými papierovými dokladmi osvedčenia o evidencii časť II z pracoviska Centrum logistického zabezpečenia administratívnych činností Ministerstva vnútra Slovenskej republiky, Príboj 559, 976 13 Slovenská Ľupča (ďalej len „pracovisko v Slovenskej Ľupči“) na adresy príjemcov tabuliek s evidenčným číslom s pobytom alebo sídlom na území Slovenskej republiky, v štandardne uzatvorenom balení, pričom náhradným príjemcom tabuliek s evidenčným číslom a dokladov - osvedčenia o evidencii časť II sú útvary Policajného zboru – dopravné inšpektoráty. Zároveň je potrebné zabezpečiť zasielanie odobratých/vrátených tabuliek s evidenčným číslom s dokladmi od vozidiel od príjemcov späť na adresu pracoviska v Slovenskej Ľupči. Tabuľky s evidenčným číslom s vloženým papierovým dokladom osvedčenie o evidencii časť II budú v kartónových obaloch pre rozmery tabuliek

- 52 cm x 11 cm,

- 34 cm x 20 cm,

- 24 cm x 15 cm,

- 14,5 cm x 11 cm.

Doručovanie osvedčení o evidencii časť I a časť II v obálkach formátu A5 a A6

Zabezpečenie doručovania uzatvorených obálok formátu A5 s vloženými papierovými dokladmi osvedčenia o evidencii časť II z pracoviska v Slovenskej Ľupči na adresy príjemcov osvedčení o evidencii časť II, s pobytom alebo sídlom na území Slovenskej republiky, pričom náhradným príjemcom osvedčení o evidencii časť II sú útvary Policajného zboru – dopravné inšpektoráty. Zároveň zabezpečenie zasielania odobratých/vrátených obálok formátu A6 s vloženými osvedčeniami o evidencii časť I a časť II od príjemcov späť na pracovisko v Slovenskej Ľupči.

**Popisy procesov pri doručovaní tabuliek s evidenčným číslom (TEČ) a dokladov osvedčenie o evidencii časť I a časť II**

1. Doručovane tabuliek s evidenčným číslom a dokladov osvedčenie o evidencii časť II pre novoevidované vozidlá, ktoré ešte nemali predchádzajúcu TEČ

Poskytovateľ - kuriérna služba prevezme z pracoviska v Slovenskej Ľupči zásielku s TEČ a osvedčením o evidencii časť II. Na zásielke (kartónovom obale) bude nalepený adresný štítok s údajmi príjemcu a adresa náhradného doručenia, ktorým je miestne príslušný dopravný inšpektorát podľa sídla alebo pobytu držiteľa vozidla/príjemcu. Rovnaké údaje budú uvedené aj v elektronickom podacom hárku.

Kuriérna služba doručí zásielku príjemcovi. V prípade nemožnosti doručenia, kuriérna služba vykoná do 7 dní pokus o druhé doručenie zásielky. Do doby druhého doručenia zásielky, kuriérna služba zabezpečí uloženie zásielky podľa zákona č. 324/2011 Z. z. o poštových službách a o zmene a doplnení niektorých zákonov.

Po neúspešnom poslednom doručení zásielky, kuriérna služba zabezpečí doručenie zásielky miestne príslušnému dopravnému inšpektorátu podľa sídla alebo pobytu držiteľa vozidla/príjemcu, ktorý bude označený na adresnom štítku na zásielke. Doručovanie takýchto zásielok bude kuriérna služba realizovať v stránkových hodinách dopravného inšpektorátu.

1. Doručovanie TEČ a dokladov osvedčenie o evidencii časť II pre evidované vozidlá, u ktorých budú príjemcovia odovzdávať kuriérnej službe predchádzajúce TEČ a doklady

Kuriérna služba prevezme z pracoviska v Slovenskej Ľupči zásielku s TEČ a osvedčením o evidencii časť II. Na zásielke (kartónovom obale) bude nalepený adresný štítok s údajmi príjemcu a adresa náhradného doručenia, ktorým je miestne príslušný dopravný inšpektorát podľa sídla alebo pobytu držiteľa vozidla/príjemcu. Súčasťou balenia zásielky bude vratný nalepovací adresný štítok na zaslanie odovzdaných TEČ a dokladov s adresou pracoviska v Slovenskej Ľupči. Ministerstvo vnútra Slovenskej republiky zabezpečí informáciu pre kuriérnu službu v elektronickom podacom hárku o počte kusov TEČ, osvedčení o evidencii časť I a časť II, ktoré je príjemca povinný odovzdať kuriérnej službe. Údaje o konkrétnych TEČ a dokladoch, ktoré je povinný príjemca zásielky odovzdať kuriérnej službe, budú uvedené na adresnom štítku, ktorý na zásielku nalepilo pracovisko v Slovenskej Ľupči. Rovnaké údaje budú uvedené aj v elektronickom podacom hárku.

Kuriérna služba doručí zásielku príjemcovi. Podmienkou odovzdania TEČ a osvedčenia o evidencii časť II bude odovzdanie pôvodných TEČ a dokladov zo strany príjemcu zásielky kuriérnej službe tak, ako je to uvedené na adresnom štítku na doručovanej zásielke. Pri odovzdaní TEČ a dokladov pracovník kuriérnej služby najskôr skontroluje údaje o pôvodných TEČ a dokladoch, ktoré je príjemca povinný odovzdať kuriérnej službe. Ak tieto údaje súhlasia, pracovník kuriérnej služby otvorí zásielku, vydá príjemcovi TEČ a osvedčenie o evidencii časť II, z pôvodného kartónového obalu vyberie vratný nalepovací adresný štítok na zaslanie odovzdaných TEČ a dokladov s adresou pracoviska v Slovenskej Ľupči. Pracovník kuriérnej služby vloží do kartónového obalu odobraté TEČ a doklady osvedčenie o evidencii časť I a časť II, na kartónový obal na miesto pôvodného adresného štítku nalepí vratný adresný štítok. Následne kuriérna služba doručuje zásielku s odovzdanými TEČ a dokladmi späť pracovisku v Slovenskej Ľupči.

V prípade nemožnosti doručenia, kuriérna služba vykoná do 7 dní pokus o druhé doručenie zásielky. Do doby druhého doručenia zásielky, kuriérna služba zabezpečí uloženie zásielky podľa zákona č. 324/2011 Z. z. o poštových službách a o zmene a doplnení niektorých zákonov.

Po neúspešnom poslednom doručení zásielky, kuriérna služba zabezpečí doručenie zásielky miestne príslušnému dopravnému inšpektorátu podľa sídla alebo pobytu držiteľa vozidla/príjemcu, ktorý bude označený na adresnom štítku na zásielke. Doručovanie takýchto zásielok bude kuriérna služba realizovať v stránkových hodinách dopravného inšpektorátu.

Ak občan pred podaním evidenčného úkonu oznámil stratu alebo odcudzenie TEČ alebo dokladov od vozidla, takáto skutočnosť bude uvedená na adresnom štítku, ako aj v elektronickom podacom hárku. Kuriérna služba v takomto prípade nežiada od občana odovzdanie príslušných TEČ alebo dokladov.

1. Doručovanie dokladov osvedčenie o evidencii časť II pre evidované vozidlá, u ktorých budú príjemcovia odovzdávať kuriérnej službe predchádzajúce doklady osvedčenie o evidencii časť I a časť II

Kuriérna služba prevezme z pracoviska v Slovenskej Ľupči obálku formátu A5 s osvedčením o evidencii časť II. Na zásielke bude vytlačený adresný štítok s údajmi príjemcu a adresa náhradného doručenia, ktorým je miestne príslušný dopravný inšpektorát podľa sídla alebo pobytu držiteľa vozidla/príjemcu. Súčasťou balenia zásielky bude vratná obálka formátu A6 s vytlačeným adresným štítkom na zaslanie odovzdaných dokladov osvedčenie o evidencii časť I a časť II s adresou pracoviska v Slovenskej Ľupči. Ministerstvo vnútra Slovenskej republiky zabezpečí informáciu pre kuriérnu službu v elektronickom podacom hárku o počte a druhu dokladov osvedčení o evidencii časť I a časť II, ktoré je príjemca povinný odovzdať kuriérnej službe. Údaje o konkrétnych dokladoch, ktoré je povinný príjemca zásielky odovzdať kuriérnej službe, budú uvedené na adresnom štítku na obálke formátu A5, ktorý na obálku vytlačilo pracovisko v Slovenskej Ľupči. Rovnaké údaje budú uvedené aj v elektronickom podacom hárku.

Kuriérna služba doručí zásielku príjemcovi. Podmienkou odovzdania osvedčenia o evidencii časť II bude odovzdanie pôvodných dokladov osvedčenie o evidencii časť I a časť II zo strany príjemcu zásielky kuriérnej službe tak, ako je to uvedené na adresnom štítku na doručovanej zásielke. Pri odovzdaní dokladov pracovník kuriérnej služby najskôr skontroluje údaje o pôvodných dokladoch, ktoré je príjemca povinný odovzdať kuriérnej službe. Ak tieto údaje súhlasia, pracovník kuriérnej služby otvorí zásielku, vydá príjemcovi osvedčenie o evidencii časť II, z tejto obálky vyberie vratnú obálku formátu A6 s vratným adresným štítkom na zaslanie odovzdaných dokladov s adresou pracoviska v Slovenskej Ľupči. Pracovník kuriérnej služby vloží do obálky formátu A6 odobraté doklady osvedčenie o evidencii časť I a časť II a obálku zalepí. Následne kuriérna služba doručuje zásielku s odovzdanými dokladmi späť pracovisku v Slovenskej Ľupči.

V prípade nemožnosti doručenia, kuriérna služba vykoná do 7 dní pokus o druhé doručenie zásielky. Do doby druhého doručenia zásielky, kuriérna služba zabezpečí uloženie zásielky podľa zákona č. 324/2011 Z. z. o poštových službách a o zmene a doplnení niektorých zákonov.

Po neúspešnom poslednom doručení zásielky, kuriérna služba zabezpečí doručenie zásielky miestne príslušnému dopravnému inšpektorátu podľa sídla alebo pobytu držiteľa vozidla/príjemcu, ktorý bude označený na adresnom štítku na zásielke. Doručovanie takýchto zásielok bude kuriérna služba realizovať v stránkových hodinách dopravného inšpektorátu.

Ak občan pred podaním evidenčného úkonu oznámil stratu alebo odcudzenie dokladov od vozidla, takáto skutočnosť bude uvedená na adresnom štítku, ako aj v elektronickom podacom hárku. Kuriérna služba v takomto prípade nežiada od občana odovzdanie príslušných dokladov.

1. Evidované vozidlá, u ktorých príjemcovia z akéhokoľvek dôvodu neodovzdajú kuriérnej službe predpísané predchádzajúce TEČ a doklady od vozidla

Podľa bodov 3.2. a 3.3. , t. j. pre oba predmety obstarania - doručovanie tabuliek s evidenčným číslom v kartónových obaloch, ako aj doručovanie osvedčení o evidencii časť I a časť II v obálkach formátu A5, ak príjemca neodovzdá kuriérnej službe všetky TEČ a doklady od vozidla, ktoré sú uvedené na adresnom štítku, kuriérna služba nevydá príjemcovi zásielku a doručí ju na adresu náhradného doručenia uvedenú na adresnom štítku, o čom upovedomí príjemcu. V takomto prípade sa neuplatňujú ustanovenia o uložení zásielky podľa zákona č. 324/2011 Z. z. o poštových službách a o zmene a doplnení niektorých zákonov.

**Podmienky doručovateľských služieb**

* Doručovať zásielky nasledujúci pracovný deň po ich prevzatí jednotlivým príjemcom.
* Potvrdiť prevzatie zásielok na doručenie v elektronickom podacom hárku a informáciu o tom bezodkladne, najneskôr do 6 hodín zaslať cez elektronický komunikačný modul do informačného systému MV SR.
* Informáciu o stave doručovania zásielky príjemcovi bezodkladne, najneskôr do 6 hodín zasielať cez elektronický komunikačný modul do informačného systému MV SR.
* Zásielky, ktoré neboli prevzaté príjemcom, odovzdať miestne príslušnej pobočke kuriérnej služby ako nedoručené, informovať o uložení zásielky príjemcu a túto informáciu bezodkladne, najneskôr do 6 hodín zasielať cez elektronický komunikačný modul do informačného systému MV SR.
* Zásielky, ktoré neboli prevzaté príjemcom, doručiť po uplynutí úložnej lehoty miestne príslušnému dopravnému inšpektorátu ako nedoručené, informovať o uložení zásielky príjemcu a túto informáciu bezodkladne, najneskôr do 6 hodín zasielať cez elektronický komunikačný modul do informačného systému MV SR.
* Zabezpečovať zasielanie odobratých tabuliek s evidenčným číslom a dokladov od príjemcov pracovisku v Slovenskej Ľupči, vrátane ich zoznamu v elektronickej forme.
* Všestranne chrániť záujmy Objednávateľa príjemcov, najmä s ohľadom na ochranu prepravy zásielok proti škodám, ktoré by mohli vzniknúť pri preprave zásielok a to najmä ich odcudzením. O strate, poškodení alebo odcudzení zásielky okamžite informovať Objednávateľa.
* Oznámiť akékoľvek nepravidelnosti, ktoré by mohli mať vplyv na dodržanie lehoty dopravy (napríklad poveternostné podmienky, dopravné nehody, neprítomnosť oprávnenej osoby, ktorá môže konať v záležitostiach odovzdávania a preberania zásielok Poskytovateľovi a pod. zabraňujúce doručenie zásielok v dohodnutom čase) bezodkladne Odboru dokladov a evidencií Prezídia Policajného zboru podľa Zmluvy o doručovaní tabuliek s evidenčným číslom, ktorá bude výsledkom tohto verejného obstarávania.
* Poskytovateľ je povinný zabezpečiť ochranu prepravovaných zásielok.
* Po podpise tejto Zmluvy alebo pri každej zmene do troch pracovných dní písomne nahlásiť Objednávateľovi údaje:

1. o kuriéroch Poskytovateľa, oprávnených preberať zásielky v mieste odoslania
2. meno a priezvisko,
3. ich rok narodenia,
4. miesto narodenia,
5. číslo občianskeho preukazu,

B) o prepravných vozidlách dopravcu

a) evidenčné číslo vozidiel,

b) druh a značka vozidiel,

c) farba.

**Termín plnenia**

Dodávky denne (v pracovných dňoch) podľa požiadaviek Objednávateľa v súlade s návrhom Zmluvy, ktorá bude výsledkom tohto verejného obstarávania.

**Predpokladané počty odosielaných zásielok**

Predpokladané množstvo (jednotka množstva = 1 zásielka) doručených zásielok za obdobie 48 mesiacov je nasledovné:

|  |  |  |
| --- | --- | --- |
| Predmet zákazky | Predpokladané množstvo na 1 rok | Predpokladané množstvo na 4 roky |
| Doručovanie tabuliek s evidenčným číslom | 115 000 | 460 000 |
| Doručovanie osvedčení o evidencii vozidla časť I a časť II | 130 000 | 520 000 |

Denné množstvo bude upresňované podľa reálnej potreby počas trvania Zmluvy.

**Miesto plnenia**

**Preberanie zásielok**

Centrum logistického zabezpečenia administratívnych činností Ministerstva vnútra Slovenskej republiky, Príboj 559, 976 13 Slovenská Ľupča.

**Doručovanie zásielok**

1. Adresy fyzických a právnických osôb s pobytom alebo sídlom v Slovenskej republike.
2. Náhradné doručovanie – miesta dodania alebo miesta náhradného doručenia - útvary Policajného zboru určené Ministerstvom vnútra Slovenskej republiky nižšie uvedené.

|  |  |  |  |
| --- | --- | --- | --- |
| **Bratislavský kraj** | |  | |
| 1. | ODI Bratislava | Tomášikova 46, 831 04 Bratislava | |
| 2. | ODI Malacky | Zámocká 5, 901 01 Malacky | |
| 3. | ODI Pezinok | Šenkvická 14, 902 01 Pezinok  Hurbanova 21, 903 01 Senec | |
| 4. | ODI Senec |
| **Trnavský kraj** | | | |
| 5. | ODI Trnava | Kollárova 8, 917 01 Trnava | |
| 6. | ODI Piešťany | Krajinská 5, 921 01 Piešťany | |
| 7. | ODI Hlohovec | Ul. SNP 11, 920 01 Hlohovec | |
| 8. | ODI Dunajská Streda | Muzejná 6, 929 24 Dunajská Streda | |
| 9. | ODI Galanta | Hlavná 13, 924 52 Galanta | |
| 10. | ODI Senica | Moyzesova 1, 905 01 Senica | |
| 11. | ODI Skalica | Strážnická ul. 4, 909 01 Skalica | |
| **Trenčiansky kraj** | | | |
| 12. | ODI Bánovce nad Bebravou | Námestie Ľ. Štúra 7/7, 957 01 Bánovce nad Bebravou | |
| 13. | ODI Ilava | Jesenského 294, 018 41 Dubnica nad Váhom | |
| 14. | ODI Myjava | Moravská 1, 907 01 Myjava | |
| 15. | ODI Nové Mesto nad Váhom | Bzinská 1, 915 01 Nové Mesto nad Váhom | |
| 16. | ODI Považská Bystrica | Centrum 1/1, 017 01 Považská Bystrica | |
| 17. | ODI Prievidza | Košovská cesta 14, 971 66 Prievidza | |
| 18. | ODI Partizánske | Februárova 7, 958 01 Partizánske | |
| 19. | ODI Púchov | Svätoplukova 8, 020 01 Púchov | |
| 20. | ODI Trenčín | Inovecká 5, 911 01 Trenčín | |
| **Nitriansky kraj** | | | |
| 21. | ODI Nitra | Piaristická 5, 949 01 Nitra | |
| 22. | ODI Nové Zámky | Slovenská 6, 940 91 Nové Zámky | |
| 23. | ODI Levice | Rozmarínová 4, Levice 93401 | |
| 24. | ODI Komárno | Záhradnícka 6, 945 01 Komárno | |
| 25. | ODI Topoľčany | Nám. Ľ.Štúra 1738/1, 955 39 Topoľčany | |
| 26. | ODI Zlaté Moravce | Sládkovičova 3, 953 01 Zlaté Moravce | |
| 27. | ODI Šaľa | Hlavná 2, 927 01 Šaľa | |
| **Žilinský kraj** | | | |
| 28. | ODI Žilina | Vysokoškolákov 8556/33, 010 08 Žilina | |
| 29. | ODI Dolný Kubín | Bysterecká 2067/5, 026 01 Dolný Kubín | |
| 30. | ODI Tvrdošín | Sídlisko Medvedzie 132, 027 44 Tvrdošín | |
| 31. | ODI Čadca | Palárikova 977/25, 022 01 Čadca | |
| 32. | ODI Kysucké Nové Mesto | Dlhomíra Poľského 1371, 024 01 Kysucké Nové Mesto | |
| 33. | ODI Martin | L. Novomeského 34, 036 01 Martin | |
| 34. | ODI Liptovský Mikuláš | Komenského 841, 031 01 Liptovský Mikuláš | |
| 35. | ODI Turčianske Teplice | SNP 514/122, 039 01 Turčianske Teplice | |
| 36. | ODI Námestovo | Mláka 7/5, 029 01 Námestovo | |
| 37. | ODI Ružomberok | Námestie Slobody 2, 034 01 Ružomberok | |
| 38. | ODI Bytča | Zámok 104, 014 01 Bytča | |
| **Prešovský kraj** | | | |
| 39. | ODI Prešov | Vajanského 32, 080 01 Prešov | |
| 40. | ODI Sabinov | Námestie Slobody 85, 083 01 Sabinov | |
| 41. | ODI Bardejov | Partizánska 42, 085 01 Bardejov | |
| 42. | ODI Humenné | Nemocničná 3, 066 01 Humenné | |
| 43. | ODI Snina | Partizánska 1057, 069 01 Snina  Ševčenkova 46, 068 01 Medzilaborce | |
| 44. | ODI Medzilaborce |
| 45. | ODI Poprad | Alžbetina 75/5, 058 01 Poprad | |
| 46. | ODI Kežmarok | MUDr. Alexandra 61, 060 01 Kežmarok | |
| 47. | ODI Levoča | Námestie Majstra Pavla 59, 054 01 Levoča | |
| 48. | ODI Stará Ľubovňa | Nám. Gen. Štefánika 1, 064 01 Stará Ľubovňa | |
| 49. | ODI Svidník | Sovietskych hrdinov 102, 089 01 Svidník | |
| 50. | ODI Stropkov | Hlavná 71/40, 091 01 Stropkov | |
| 51. | ODI Vranov nad Topľou | Námestie slobody 5/137, 093 02 Vranov nad Topľou | |
| **Košický kraj** | | | |
| 52. | KDI Košice | Komenského 52, 040 01 Košice | |
| 53. | ODI Košice - okolie | Hroncova 13 Trieda SNP 35, 040 11 Košice | |
| 54. | ODI Gelnica | Hlavná 1, 056 01 Gelnica | |
| 55. | ODI Spišská Nová Ves | Markušovská cesta 1 052 01 Spišská Nová Ves | |
| 56. | ODI Rožňava | Janka Kráľa 1, 048 01 Rožňava | |
| 57. | ODI Trebišov | M. R. Štefánika 2319/180, 075 01 Trebišov | |
| 58. | ODI Michalovce | Hollého 46, 071 01 Michalovce | |
| 59. | ODI Sobrance | Tyršova 12, 073 01 Sobrance | |
| **Slovenská republika** | | | |
| 60. | Centrum logistického zabezpečenia administratívnych činností MV SR | | Príboj 560, 976 13 Slovenská Ľupča |
| 61. | Odbor dokladov a evidencií Prezídia  Policajného zboru Slovenskej republiky | | Legerského 1, 831 02 Bratislava |

Prípadnú zmenu adresy útvaru alebo doplnenie nového útvaru vykoná Objednávateľ písomnou formou.